Google Analytics on üks tänuväärt tööriist kui sind huvitab mis sinu lehega toimub. Aga sellest üksi ei saa täit pilti kogu lehe külastatavuse kohta. Nimelt töötab Analytics javascripti kaudu mis tähendab, et kui lehte külastab robot jääb "klikk" lugemata (tegelikult ma pole 100% kindel ega ei ole kontrollinud fakti, et bot'id javascripti ei käivita, aga reaalselt võttes - see javascripti jooksutamine pole niisama lihtne, ning - miks nad peakski seda  tegema?). Mitte et sellest hullu oleks - ega bot ju tegelikult sisu ei loe ega reklaamidele kliki, küll aga jääb märkamatuks, et selle kliki jaoks on ikkagi toimunud veebiserveris lehe serveerimine ning andmebaasipäringud.